Diari Oficial de la Generalitat Valenciana


Sumari del DOGV 3560, del 13-08-1999 (1999/6751)

Informació pública de les bases específiques per a la provisió de quatre places de policia local segons el procediment dels decrets 254/1993, de 30 de desembre, i 133/1998, de 8 de setembre, del Govern Valencià.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6751


Data del document
:   29-04-1999

Organisme emissor
:   Ajuntament de Puçol

Tipus de document
:   Convocatòria

Descriptors 

:   * Puçol
    * concurs administratiu
    * administració local
    * policia

Informació pública de les bases específiques per a la provisió de quatre places de policia local segons el procediment dels decrets 254/1993, de 30 de desembre, i 133/1998, de 8 de setembre, del Govern Valencià. [1999/F6751]
  
El Ple de l'Ajuntament, en la sessió del dia 27 de novembre de 1998, va acordar l'aprovació de les bases específiques per a la provisió de quatre places de policia local d'acord amb el procediment establit en els decrets 254/1993, de 30 de desembre, i 133/1998, de 8 de setembre, del Govern Valencià, modificades pel Ple de la corporació en la sessió del dia 8 de març de 1999, que a continuació es transcriuen:
  
Bases per a l'accés al cos de Policia Local de l'Ajuntament de Puçol, d'acord amb el procediment establit en els decrets 254/1993, de 30 de desembre, i 133/1998, de 8 de setembre, del Govern Valencià.
  
Bases de la convocatòria per a proveir en propietat quatre places de policia local, de conformitat amb el que es disposa en la Llei 7/1985, de 2 d'abril; el Reial Decret Legislatiu 781/1986, de 18 d'abril; el Decret 69/1986, de 2 de juny; el Reial Decret 896/1991, de 7 de juny; el Reial Decret 2.617/1985, de 9 de desembre; la Llei 2/1990, de la Generalitat Valenciana; el Decret 152/1991, de 29 d'agost, i l'Ordre de desplegament de 5 de desembre de 1994, modificada per l'Ordre de 22 de desembre de 1997; el Decret del Govern Valencià 254/1993, de 30 de desembre, i l'Ordre de desplegament de 5 de desembre de 1994; el Decret 133/1998, de 8 de setembre, pel qual es modifica la disposició transitòria primera del Decret 254/1993 i les altres normes d'aplicació.
  
1. Objecte de la convocatòria
  
L'objecte de la present convocatòria, que no suposa la creació de nous llocs de treball, és la provisió en propietat de quatre places de la Policia Local, escala d'administració especial, subescala de serveis especials, classe de policia local i els seus auxiliars, enquadrades en l'escala bàsica, a les quals correspon el nivell D de titulació (article 25 de la Llei 30/1984, de 2 d'agost, i 14 de la Llei 2/1990, de Coordinació de la Policia Local), per promoció interna, mitjançant oposició.
  
2. Condicions dels aspirants
  
Per a ser admesos a la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies, tret del que s'indica en l'apartat b), que es referirà en qualsevol cas al dia 18 de gener de 1994:
  
a) Ser espanyol.
  
b) Posseir la condició de funcionari de carrera o personal laboral fix, categoria d'auxiliar de policia de l'Ajuntament de Puçol, o, si s'escau, realitzar les mateixes funcions i estar homologats a aquells pel conseller d'Administració Pública.
  
c) Estar en possessió del títol de Graduat Escolar, Certificat d'Estudis Primaris expedit amb anterioritat al curs acadèmic 1975-1976, Batxiller Elemental o equivalent, o complides les condicions per a obtindre'l en la data que finalitze el termini de presentació d'instàncies.
  
d) No patir malaltia o defecte físic que impedisca l'exercici de les corresponents funcions.
  
e) No haver sigut separat, mitjançant expedient disciplinari, del servei de l'estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.
  
3. Presentació d'instàncies i documentació annexa
  
Les instàncies per a prendre part en la present convocatòria es dirigiran a l'alcalde president d'aquest Ajuntament, i es podrà utilitzar la instància model que facilitarà l'oficina d'informació municipal. Les instàncies es presentaran al Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, en el termini de 20 dies naturals, a partir del següent de la publicació de la convocatòria en el Butlletí Oficial de la Província de València y en el Diari Oficial de la Generalitat Valenciana.
  
En les instàncies per a prendre part en aquesta convocatòria, els aspirants hauran de manifestar que reuneixen tots els requisits exigits en aquestes bases.
  
A les instàncies s'adjuntarà el justificant d'haver ingressat a la Caixa Municipal, per mitjà d'ingrés bancari o resguard d'abonament, si s'escau, per gir postal o telegràfic, els drets d'examen, que es fixen en 2.500 pessetes. Els drets d'examen esmentats només seran tornats als qui no siguen admesos al procediment selectiu, per falta d'algun dels requisits exigits per a prendre part en aquest.
  
4. Admissió d'aspirants.
  
Per a ser admés a les proves selectives, n'hi haurà prou que els aspirants manifesten en les seues instàncies que reunisquen totes les condicions exigides en aquestes bases, referides a la data d'acabament del termini de presentació d'instàncies, i que hagen abonat els drets d'examen.
  
Expirat el termini de presentació d'instàncies, mitjançant una resolució de l'Alcaldia s'aprovarà la llista d'aspirants admesos i exclosos. Aquesta resolució es publicarà al tauler d'anuncis de l'ajuntament, i es concedirà un termini de 10 dies per a l'esmena de defectes pels aspirants exclosos. No obstant, els errors de fet podran esmenar-se en qualsevol moment, d'ofici o a petició de l'interessat.
  
Una vegada transcorregut aquest termini sense que es formule reclamació, s'entendran definitives les dites llistes, i l'Alcaldia resoldrà les reclamacions presentades.
  
En la resolució per la qual s'aproven les llistes, es determinarà el lloc, la data i l'hora de la celebració de les proves prèvies, així com de l'exercici de l'oposició.
  
5. Tribunal qualificador
  
El tribunal qualificador estarà compost pels següents membres, tots ells amb veu i vot:
  
President: l'alcalde president de l'ajuntament o regidor que delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un representant designat per la Generalitat Valenciana.
  
- El cap del cos de la Policia Local o un funcionari de la corporació d'igual o superior categoria al de la plaça convocada.
  
- Dos representants sindicals dels treballadors, que hauran de posseir titulació igual o superior a l'exigida per a accedir a la plaça convocada.
  
Secretari: el de la corporació o funcionari que delegue, que actuarà a més com a vocal.
  
Així mateix, podrà assistir a les proves selectives, sense veu i sense vot, un membre dels grups polítics municipals de l'oposició en representació d'aquests.
  
A aquests efectes, se'ls concedirà un termini de 15 dies naturals per a la designació dels assistents, comptadors des del següent al requeriment efectuat pel departament de personal. La no-designació en el termini indicat, suposarà la renúncia a estar present en els tribunals.
  
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents, indistintament.
  
El tribunal podrà estar assistit per titulats especialistes per a la formulació i qualificació de les proves tècniques d'aptitud medicointel·lectual i llengua valenciana. El seu nomenament haurà de fer-se públic juntament amb el del tribunal.
  
Els membres del tribunal podran ser recusats pels aspirants de conformitat amb el que estableixen els articles 28 i 29 de la Llei 30/1992.
  
6. Començament i desenvolupament de l'oposició
  
Els aspirants seran convocats en crida única, tret de casos de força major degudament justificats i apreciats lliurement pel tribunal. La no-presentació d'un aspirant en el moment de ser cridat determinarà el decaïment del seu dret a participar en aquesta convocatòria, per la qual cosa quedarà exclòs del procediment selectiu.
  
L'ordre d'actuació dels aspirants en aquells exercicis que no es puguen realitzar conjuntament es determinarà per mitjà de sorteig previ.
  
El tribunal podrà requerir en qualsevol moment als aspirants que acrediten la seua identitat; per això hauran d'anar proveïts del document nacional d'identitat.
  
Una vegada començades les proves només serà obligatòria la publicació dels successius anuncis al tauler d'edictes de l'ajuntament.
  
7. Procediment de selecció
  
Abans de donar començament a les proves de coneixement del temari es practicarà un reconeixement mèdic i un exercici o prova psicotècnica aptitudinal i de personalitat. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos corresponents de les presents bases.
  
Primer exercici
  
La fase d'oposició consistirà en la realització d'un qüestionari de trenta preguntes, amb quatre respostes alternatives i només una de vertadera, sobre coneixements del temari que figura en l'annex d'aquestes bases. La durada de l'exercici serà determinada pel tribunal qualificador.
  
La qualificació d'aquest exercici serà de 0 a 10 punts, i cal obtindre un mínim de 5 punts per a superar-lo.
  
Segon exercici. De caràcter obligatori i no eliminatori
  
Consistirà a traduir del valencià al castellà i viceversa un text proposat pel tribunal durant el temps màxim de 30 minuts. Es qualificarà de 0 a 2 punts i no tindrà caràcter eliminatori.
  
No obstant, el tribunal declararà que queden exempts de realitzar totes o alguna de les anteriors proves aquells auxiliars que per a l'ingrés hagen acreditat els coneixements a què es refereixen aquestes, tant les referides al temari annex, o els continguts en l'Ordre de 9 de setembre de 1991, de desplegament del Decret del Govern Valencià 152/1991, de 29 d'agost, com a les proves prèvies, que hauran de ser iguals o similars a les que es refereix aquesta convocatòria, a la vista de la certificació expedida per l'ajuntament corresponent.
  
8. Curs selectiu
  
Una vegada acabades les proves selectives, el tribunal farà pública la relació d'aspirants aprovats, si n'hi haguera, per ordre de puntuació aconseguida, i elevarà la dita relació a l'Alcaldia Presidència, conjuntament amb l'acta de l'última sessió.
  
Amb la presentació prèvia de la documentació exigida, els aspirants proposats s'incorporaran a l'Institut Valencià de Seguretat Pública (IVASP) per a realitzar el primer curs teoricopràctic que es faça dels d'accés dels auxiliars de policia als cossos de Policia Local, amb una durada de 120 hores lectives. La qualificació d'aquest curs correspondrà a l'IVASP.
  
 Durant la realització del curs teoricopràctic, els aspirants a la categoria de policia local rebran amb càrrec a l'ajuntament les retribucions que tinguen reconegudes.
  
9. Presentació de documents
  
Els aspirants quedaran exempts de justificar documentalment les condicions generals que ja hagueren sigut acreditades per a obtindre l'anterior nomenament. En qualsevol cas, hauran de presentar original o fotocòpia compulsada del títol acadèmic exigit. Els qui dins del termini indicat, i tret del cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del tribunal respecte a aquest, sense perjudici de la responsabilitat en què pogueren haver incorregut per falsedat en la seua instància.
  
10. Nomenament
  
Superat el curs teoricopràctic, l'IVASP formularà proposta de nomenament a l'Alcaldia. Els aspirants que no superaren tant la fase d'oposició com el curs teoricopràctic podran incorporar-se a les immediatament posteriors, convocades per a l'accés dels auxiliars de policia en els cossos de Policia Local, tenint en compte, en qualsevol cas, el límit temporal establit en el Decret 254/1993, del Govern Valencià. Si no se supera aquest segon, quedaran definitivament decaiguts en el seu dret i quedaran com a guardes rurals, personal laboral fix de l'Ajuntament de Puçol.
  
Els aspirants que superen el curs teoricopràctic, amb la presentació prèvia de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies, comptadors del següent a aquell en què els siga notificat el nomenament.
  
11. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no previst en aquestes bases, serà d'aplicació el Reial Decret 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny, i la Llei 2/1990, de 4 d'abril, de Coordinació de Policies Locals de la Comunitat Valenciana i normes de desplegament.
  
12. Recursos
  
Contra aquestes bases i tots els actes administratius definitius que es deriven d'aquestes podran els interessats interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
13. Publicació
  
Aquestes bases es publicaran en el Butlletí Oficial de la Província de València i en el Diari Oficial de la Generalitat Valenciana.
  
ANNEX I
  
Contingut de les proves prèvies
  
El contingut del reconeixement mèdic i les proves psicotècniques, d'acord amb el que estableix l'Ordre de 5 de desembre de 1994, de la Conselleria d'Administració Pública, modificada per l'Ordre de 22 de desembre de 1997, de la Conselleria de Presidència, és el següent:
  
1. Fase prèvia
  
A) Reconeixement mèdic
  
Quadre d'exclusions mèdiques
  
1. Obesitat o primesa manifesta que dificulten o incapaciten per a l'exercici del lloc de treball.
  
2. Ull i visió.
  
2.1 Agudesa visual amb o sense correcció inferior als dos terços de la visió normal en ambdós ulls.
  
2.2 Hemianòpsia completa i absoluta.
  
3. Oïda i audició.
  
Agudesa auditiva que supose pèrdua entre 1.000 i 3.000 hertzs a 45 decibels o 5.000 hertzs a 45 decibels.
  
4. Aparell locomotor.
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular.
  
Hipertensió arterial mal controlada. No han de sobrepassar les xifres en repòs els 170 mn/hg en pressió sistòlica i els 95 mn/hg en pressió diastòlica. A judici del tribunal mèdic, es podrà repetir la prova quan concórreguen circumstàncies que així ho aconsellen.
  
Varices ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori.
  
La bronquiopatia crònica obstructiva. El neumotòrax espontani (en més d'una ocasió).
  
7. Sistema nerviós.
  
Epilèpsia, alcoholisme i toxicomanies.
  
8. Pell i fàneres.
  
Cicatrius que produïsquen limitacions funcionals.
  
9. Altres processos patològics.
  
Malalties immunològiques sistemàtiques. Intoxicacions cròniques. Hemopaties greus.
  
B) Barem d'aplicació per al reconeixement psicotècnic.
  
Descripció dels factors a mesurar en el procés de selecció.
  
I. Aptituds mentals
  
Raonament verbal: Com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva.
  
Constitueix un valuós índex del nivell ocupacional a què un subjecte pot aspirar, ja que en moltes tasques hi ha relació positiva entre el nivell de responsabilitat que té assignat i el grau de profunditat amb què han de ser compreses les idees expressades verbalment.
  
Raonament abstracte: Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.
  
Rapidesa i precisió perceptiva: És una anàlisi ràpida de situacions complexes, ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: És una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en tasques la principal característica de les quals és la rapidesa perceptiva, juntament amb l'atenció continuada.
  
Agilitat mental: Capacitat per a comprendre situacions, les relacions que hi ha entre elles, poder captar les estructures d'aquestes relacions i tindre un mètode sistemàtic de raonament.
  
Memòria visual: Capacitat per a recordar situacions a través del sentit de la vista.
  
II. Personalitat
  
Sentit de la disciplina i de l'autoritat: Conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: Persona no inhibida, disposada a intentar portar noves coses; pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i emocions: Persona amb molt control de les seues emocions i de la seua conducta en general. Curosa i oberta al fet social. Evidencia allò que comunament es coneix com a "respecte a si mateix", té en compte la reputació social.
  
Serenitat: Persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: Persona responsable i organitzada, les seues metes es troben dins de la normativa social. Fa allò que socialment és correcte, seguint estrictament les normes; fent allò que és acceptat i idoni.
  
Capacitat d'automotivació: Capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'entrega a aquesta.
  
III. Característiques del test aptitudinal
  
Puntuacions decils. Nivells uniformes aconsellables:
  
- Raonament verbal: 3,5.
  
- Raonament abstracte: 3.
  
- Rapidesa i precisió perceptiva: 3,5.
  
- Atenció i resistència a la fatiga: 3,5.
  
- Agilitat mental: 3.
  
- Memòria visual: 3,5.
  
IV. Característiques de la valoració actitudinal
  
Per a l'avaluació de les proves actitudinals són factors preferents a tindre en compte, d'acord amb l'ordre d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment referenciats.
  
A més, haurà de realitzar-se una anàlisi global de l'estructura de la personalitat, i en cas de detectar-se alguna anomalia significativa per al desenvolupament de la funció policial, i si el tècnic i tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista a càrrec del tècnic.
  
La qualificació dels exercicis psicotècnics serà d'apte o no apte, i haurà de superar com a mínim l'aspirant, en el cas dels factors aptitudinals, quatre dels sis factors a mesurar. En tots els casos haurà de superar el factor d'agilitat mental.
  
2. Proves selectives. Temari.
  
Tema 1. Organització política de l'Estat espanyol. Organització territorial de l'Estat.
  
Tema 2. La Constitució Espanyola de 1978.
  
Tema 3. La Corona.
  
Tema 4. Les Corts Generals. La funció legislativa.
  
Tema 5. L'administració de justícia. El Tribunal Constitucional.
  
Tema 6. El poder executiu. El Govern. Relacions del Govern i les Corts Generals.
  
Tema 7. Les comunitats autònomes. La Comunitat Autònoma Valenciana. L'Estatut d'Autonomia de la Comunitat Valenciana.
  
Tema 8. La Generalitat Valenciana. Les Corts. El Govern o Consell. El president.
  
Tema 9. L'administració local. El municipi. L'alcalde. Els tinents d'alcalde. Els regidors.
  
Tema 10. L'ajuntament. El ple. La Comissió de Govern. Les comissions informatives.
  
Tema 11. El dret administratiu: fonts. La llei. Normes no parlamentàries equiparades a la llei. El reglament.
  
Tema 12. El procediment administratiu. El procediment sancionador administratiu.
  
Tema 13. La seguretat ciutadana. La Policia Local. Funcions. Estructura orgànica i funcional.
  
Tema 14. Relació policia-ciutadà. Normes d'actuació.
  
Tema 15. La coordinació de les policies locals de la Comunitat Valenciana. L'IVASP.
  
Tema 16. El Codi Penal. Concepte de delicte i falta. Delictes contra les persones. Delictes contra la propietat.
  
Tema 17. Faltes contra les persones. Faltes contra la propietat.
  
Tema 18. Les ordenances municipals. Potestat sancionadora local. Procediment sancionador.
  
Tema 19. La seguretat vial. Competències municipals en matèria de seguretat vial. Procediment sancionador en matèria de trànsit
  
.
  
Tema 20. El transport de mercaderies. Els accidents de trànsit.
  
Tema 21. El nomenclàtor de carrers de Puçol i els centres oficials de la localitat. Coneixements de les vies interurbanes de caràcter rural del municipi de Puçol.
  
Tema 22. Característiques de la població i geografia de la localitat. Coneixements de l'ordenació cadastral del municipi de Puçol: paratges, partides i polígons.
  
Contra l'aprovació d'aquestes bases, així com el se contingut i altres actes que se'n deriven, es podrà interposar recurs en la forma i terminis establits en la Llei 30/1992, de 26 de novembre.
  
Cosa que es fa pública perquè se'n tinga coneixement general i als efectes oportuns.